Държавен вестник, бр. 55, 2025 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  55
представител юрк. Пиперкова, изразява стано­
вище за недопустимост на оспорването като 
направени преди влизане на подзаконовия 
нормативен акт в сила, алтернативно – за 
неоснователност на жалбата.
Представителят на Върховната админис­
тративна прокуратура дава мотивирано за­
ключение за основателност на жалбата по­
ради допуснати съществени нарушения на 
административнопроизводствените правила 
при приемането на Наредбата. Според про­
курора нарушенията се изразяват в липсата 
на мотиви за финансовите средства, необ­
ходими за прилагането на новата уредба, 
което е нарушение на чл. 28, ал. 2, т. 3 от 
ЗНА. Нарушена е и разпоредбата на чл. 28, 
ал. 2, т. 4 от цитирания закон, тъй като не 
са обосновани очакваните резултати от при­
лагането на акта, включително финансовите, 
и на последно място според представителя 
на ВП не е направен и отразен в мотивите 
предварителен анализ на съответствието на 
новия нормативен административен акт с 
правото на Европейския съюз.
Настоящият тричленен състав на ВАС, 
пето отделение, като взе предвид наведени­
те в жалбата основания, извърши проверка 
по допустимостта на оспорването (дължима 
на всеки един етап от производството до 
приключването му с постановяване на окон­
чателен съдебен акт) и при съобразяване с 
правомощията си по чл. 168 от АПК приема 
следното от фактическа и правна страна:
Неоснователно е възражението на ответна­
та страна за недопустимост на жалбата като 
подадена предварително, преди влизането на 
Наредбата в сила.
По допустимостта на жалбата решаващи­
ят състав се е произнесъл с определение от 
21.06.2023 г., в което приема, че оспорването 
на подзаконов нормативен акт е допустимо 
съгласно разпоредбата на чл. 185 от АПК. 
Допълнителни аргументи в подкрепа на 
този извод са: на първо място – към датата 
на подаване на жалбата в съда Наредбата е 
обнародвана в ДВ, поради което отлагането 
на действието є не препятства правото на 
жалба срещу нормативния акт, и на второ 
място – при преценката на състава на ВАС 
за допустимостта на жалбата (22.05.2023 г.), 
Наредбата е вече действащ нормативен акт, 
който не е отменен или изменен и към при­
ключване на устните състезания по делото. 
Настоящият състав на ВАС, пето отделение, 
приема, че сдружението има правен интерес 
от оспорването, произтичащ от заложеното в 
предмета и целите на сдружението отстояване и 
защита на основните социално-икономически 
интереси и професионалната реализация на 
служителите в системата на Министерството 
на вътрешните работи.
Като прецени събраните по делото дока­
зателства, обсъдени поотделно и в тяхната 
съвкупност, съдът извърши цялостна проверка 
за законосъобразност на оспорения подзаконов 
нормативен акт в съответствие с изискванията 
на чл. 168, ал. 1 – 3 от АПК. В резултат на 
извършената проверка по същест­во на оспор­
ването първоинстанционният състав достига 
до извод за основателност на жалбата предвид 
следните правни доводи и съображения:
Предмет на обжалване в настоящото про­
изводство е Наредба № 8121з-941 от 27 юли 
2022 г. за условията и реда за установяване 
на употребата и злоупотребата с наркотични 
вещества или техните аналози в Министерство­
то на вътрешните работи, обн., ДВ, бр. 61 от 
2 август 2022 г. (Наредбата) в нейната цялост.
Наредбата е действаща и разпоредбите є 
не са изменяни или отменяни в периода от 
датата на подаване на жалбата до приключване 
на устните състезания по делото. Оспорената 
Наредба е издадена от министъра на вътреш­
ните работи и е обнародвана в ДВ, бр. 61 от 
2.08.2022 г., в сила е от 4.02.2023 г. От предста­
вената по делото административна преписка е 
видно, че процедурата по приемане на новата 
Наредба започва със Заповед № 8121з-1521 
от 16.11.2021 г. на министъра на вътрешните 
работи относно създаване на работна група за 
изготвяне на проект на Наредба за условията 
и реда за установяване употребата и злоупот­
ребата с наркотични вещества или техните 
аналози в МВР с правно основание чл. 203, 
т. 3 от Закона за Министерството на вътреш­
ните работи (ЗМВР). Определени са работната 
група и срокът за изготвяне на проекта. След 
изготвяне на проекта работната група изготвя 
докладна записка № 7855р-4091/12.05.2022 г. 
до министъра на вътрешните работи, с която 
е предложено на основание чл. 26, ал. 4 от 
Закона за нормативните актове (ЗНА) дирек­
ция „Правно-нормативна дейност“ (ДПНД) 
да публикува на интернет страницата на МВР 
и на Портала за обществени консултации на 
Министерския съвет за обществено обсъждане 
за срок от 30 дни проекта на Наредбата, след 
което да бъде изготвена справка – таблица, 
от работната група за изразените становища 
и резултатите от разглеждането им. След 
окончателното оформяне на проекта на На­
редбата да бъде докладвана за подписване и 
обнародване в „Държавен вестник“. Видно 
от докладна записка с рег. № 8121р-9810 от 
18.05.2022 г. директорът на ДПНД предлага 
на министъра на вътрешните работи да под­
пише проект на писмо до синдикалните ор­
ганизации в МВР, с което да бъдат уведомени 
за публикуване на проекта на Наредбата за